Назарбаевтың ескерткіштері қиратылды
"Назарбаевтың ескерткіштері қиратылды" | "https://abai.kz/post/181762"
TITLE: Назарбаевтың ескерткіштері қиратылды
URL: https://abai.kz/post/181762
META: "Назарбаевтың ескерткіштері қиратылды" | "https://abai.kz/post/181762"
DATE: 02.04.2024
AUTHOR(s): Abai.kz
TOTAL WORDS: 147
TEXT: Алты жыл бұрын Қазақстан Қарулы Күштерінің Астанадағы мемлекеттік әскери-тарихи мұражайының экспозициясына орнатылған тұңғыш президент Нұрсұлтан Назарбаевтың балауыз бейнесі жоғалып кетті. Бұған дейін балауыз бейнесі музей залдарының біріндегі жазу үстелінде ілініп келген. Артынша балауыз бейнесі мұражай қорына жіберілгені анықталды. Енді оның орнына осы жазу үстелінде армия генералы, кеңестік және қазақстандық әскери басшы, Қазақстанның бірінші қорғаныс министрі, Кеңес Одағының батыры және Қазақстанның Халық батыры Сағадат Нұрмағамбетовтың балауыз бейнесі көтерілмек. Елбасының республика аумағында ғана емес, шетелде де тірі ескерткіштері көп. Соңғы кездері олардың көбі бірінен соң бірі қиратылуда. Мәселен, қаңтар айының ортасында Астанадағы Ұлттық қорғаныс университетінің аумағынан Назарбаевтың ескерткіші алынып тасталса, сол уақытта Алматы метросының «Алмалы» станциясында ілінген тұңғыш президенттің портреті түсірілгені белгілі болды. Ақпан айында Астанадағы Қазақстан Ұлттық музейінің қызметкерлері бірінші қабаттағы холлдағы экспозициядан тұңғыш президенттің мүсінін алып тастады. Қаңтар оқиғасы кезінде қатысушылар Талдықорғандағы Назарбаевқа арналған төрт метрлік ескерткішті құлатып, оны бөлшектеп тастаған. ОЛ ескерткіш қайта қалпына келтірілмеді. Abai.kz
